ai4bharat/Pralekha huggingface dataset:
రక్షణ మంత్రిత్వ శాఖ
రష్యాలో నిర్వహించనున్న అంతర్జాతీయ సైనిక క్రీడలు-2021లో పాల్గొననున్న భారత బృందం
ఈ నెల 22 నుంచి సెప్టెంబర్ 4వ తేదీ వరకు రష్యాలో జరగనున్న 'అంతర్జాతీయ సైనిక క్రీడల్లో' పాల్గొనేందుకు భారత సైన్యానికి చెందిన 101 సభ్యుల బృందం రష్యాకు వెళ్లనుంది. ఆర్మీ స్కౌట్ మాస్టర్స్ కాంపిటీషన్ , ఎల్బ్రస్ రింగ్, పోలార్ స్టార్, స్నిపర్ ఫ్రాంటియర్, సేఫ్ రూట్ పోటీల్లో భారత బృందం పాల్గొంటుంది. ఎత్తైన పర్వత భూ భాగాల్లో, మంచులో విన్యాసాలు, స్నిపర్ ఆపరేషన్లు, అడ్డంకులతో నిండిన ప్రాంతాల్లో పోరాట ఇంజినీరింగ్ నైపుణ్యాలను ప్రదర్శించే ఆటలు ఈ క్రీడా సంగ్రామంలో జరుగుతాయి. ఓపెన్ వాటర్, ఫాల్కన్ హంటింగ్ క్రీడల్లోనూ భారత బృంద సభ్యులు పాల్గొంటారు. పాంటూన్ వంతెనల నిర్మాణం, యూఏవీ సిబ్బంది నైపుణ్యాలను ఇందులో ప్రదర్శిస్తారు.
మూడంచెల పరిశీలనల తర్వాత, వివిధ విభాగాల్లో భారత సైన్యాన్ని ఉత్తమ బృందంగా ఎంపిక చేశారు. ఈ పోటీల్లో పాల్గొనడం ద్వారా, భారత సైన్యం సత్తా ప్రపంచ దేశాల సైన్యాలకు తెలుస్తుంది. వివిధ దేశ సైన్యాల మధ్య సహకారాన్ని కూడా ఈ క్రీడలు ప్రోత్సహిస్తాయి. జైసల్మేర్లో జరిగిన ఆర్మీ స్కౌట్స్ మాస్టర్ కాంపిటీషన్-2019లో పాల్గొన్న ఎనిమిది దేశాల్లో భారత్ తొలి స్థానంలో నిలిచింది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కొత్త ఖాదీ ఉత్పత్తులు - ఖాదీ బేబీవేర్ & ప్రత్యేకమైన చేతితో తయారు చేసిన పేపర్ “యూజ్ & త్రో” స్లిప్పర్స్ ని ప్రారంభించిన
ఎంఎస్ఎంఈ మంత్రి శ్రీ నారాయణ్ రాణే
ఎంఎస్ఎంఈ మంత్రి శ్రీ నారాయణ్ రాణే ఈ రోజు ఖాదీకి సంబంధించిన రెండు కొత్త ప్రత్యేకమైన ఉత్పత్తి శ్రేణి - ఖాదీ కాటన్ బేబీవేర్ మరియు ప్రత్యేకమైన ఖాదీ చేతితో తయారు చేసిన కాగితపు చెప్పులను ఢిల్లీలోని కన్నాట్ ప్లేస్ లోని ఖాదీ ఇండియా ప్రధాన షోరూంలో ప్రారంభించారు. ఈ కార్యక్రమంలో ఎంఎస్ఎంఇ రాష్ట్ర మంత్రి శ్రీ భాను ప్రతాప్ సింగ్ వర్మ, కెవిఐసి చైర్మన్ శ్రీ వినయ్ కుమార్ సక్సేనా పాల్గొన్నారు. మంత్రులు ఈ ఖాదీ ఉత్పత్తులను ప్రశంసించారు.
కొత్త ఉత్పత్తులలో పిల్లల కోసం ఖాదీ మొట్టమొదటి కాటన్ దుస్తులను తయారు చేసింది. కేవిఐసి స్లీవ్ లెస్ దుస్తులు , ఫ్రాక్లతో పాటు నవజాత పిల్లలు, 2 సంవత్సరాల వయస్సు ఉన్న పిల్లల కోసం బ్లూమర్లు, నాపీలను కూడా రూపొందించింది. పిల్లల మృదువైన, సున్నితమైన చర్మంపై మృదువుగా ఉండే 100 శాతం చేతితో నేసిన కాటన్ ఫాబ్రిక్ను కెవిఐసి ఉపయోగించింది. దద్దుర్లు లేదా చర్మపు చికాకు నుండి కూడా ఈ ఉత్పత్తి నిరోధిస్తుంది.
భారతదేశంలో మొట్టమొదటిసారిగా అభివృద్ధి చేసిన ఖాదీ చేతితో తయారు చేసిన కాగితం “యూజ్ & త్రో” చెప్పులను కూడా మంత్రులు ప్రారంభించారు. ఈ చేతితో తయారు చేసిన కాగితపు చెప్పులు 100 శాతం పర్యావరణ అనుకూలమైనవి, తక్కువ ఖర్చుతో ఉన్నవి. ఈ చెప్పులు తయారీకి ఉపయోగించే, చేతితో తయారు చేసిన కాగితం పూర్తిగా కలప రహితమైనది. కాటన్ & సిల్క్ రాగ్స్ మరియు వ్యవసాయ వ్యర్థాలు వంటి సహజ ఫైబర్స్ తో తయారు చేశారు. ఈ చెప్పులు తేలికైనవి, ఇల్లు, హోటల్ గదులు, ఆస్పత్రులు, ప్రార్థనా స్థలాలు, ప్రయోగశాలలు వంటి ప్రయాణ మరియు ఇండోర్ వాడకానికి బాగా సరిపోతాయి. ఇది పరిశుభ్రత కోణం నుండి కూడా ప్రభావవంతంగా ఉంటుంది.
ఖాదీ కాటన్ బేబీవేర్ ఒక్కొక్కటి ధర 599 రూపాయలు; చేతితో తయారు చేసిన కాగితం చెప్పులు అతి తక్కువ ధర జతకి 50 రూపాయలకె అందుబాటులోకి తెచ్చారు. రెండు కొత్త ఉత్పత్తులను కన్నాట్ ప్లేస్లోని ఖాదీ షోరూమ్లో అలాగే కెవిఐసి ఆన్లైన్ పోర్టల్ www.khadiindia.gov.in ద్వారా వినియోగదారులు కొనుగోలు చేయవచ్చు.
పర్యావరణ అనుకూలమైన మరియు స్థిరమైన ఉత్పత్తులు ఈ పోటీ మార్కెట్ లో ఉధృతంగా మార్కెటింగ్ చేయాలని శ్రీ రాణే అన్నారు. ఈ రంగంలో పెద్ద మార్కెట్ వాటాను స్వాధీనం చేసుకోవడం ద్వారా, కెవిఐసి మరింత ఉపాధి అవకాశాలను కల్పిస్తుందని, దాని వినియోగదారులను కూడా విస్తృతంగా పెంచుకుంటుందని ఆయన అన్నారు.
కెవిఐసి చైర్మన్ శ్రీ సక్సేనా మాట్లాడుతూ కాగిత పరిశ్రమకు తోడ్పడటంతో పాటు, చేతివృత్తులవారికి స్థిరమైన ఉపాధి కల్పించడం కోసం చేతితో తయారు చేసిన కాగితం “యూజ్ & త్రో” స్లిప్పర్లను కెవిఐసి అభివృద్ధి చేసిందన్నారు. బేబీవేర్ తయారీ రంగంలోకి కెవిఐసి తొలిసారిగా అడుగుపెట్టిందని ఆయన అన్నారు.
ప్రధాన మంత్రి కార్యాలయం
‘ఉత్కళ్ దివస్’ సందర్భంగా ప్రధానమంత్రి శుభాకాంక్షలు
ఒడిషా ఆవిర్భావ దినోత్సవం ‘ఉత్కళ్ దివస్’ నేపథ్యంలో ప్రధానమంత్రి శ్రీ నరేంద్ర మోదీ ఆ రాష్ట్ర ప్రజలకు శుభాకాంక్షలు తెలిపారు.
ఈ మేరకు పోస్ట్ చేసిన వరుస ట్వీట్లలో:
“ఒడిషా వాసులకు ఉత్కళ దినోత్సవ శుభాకాంక్షలు. మన దేశ ప్రగతికి ఒడిషాతోపాటు ఆ రాష్ట్ర ప్రజలు, సంస్కృతి తమవంతుగా చేసిన కృషిని ప్రశంసించేందుకు ఈ వేడుకలు ఒక అవకాశం కల్పించాయి. ఈ నేపథ్యంలో ఒడిషా ప్రజానీకం చక్కని ఆరోగ్యం-శ్రేయస్సుతో వర్ధిల్లాలని ఆకాంక్షిస్తున్నాను” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
డాక్టర్రాజేంద్ర ప్రసాద్ జయంతి నాడు ఆయన ను స్మరించుకొన్న ప్రధాన మంత్రి
డాక్టర్ రాజేంద్ర ప్రసాద్ గారి జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘డాక్టర్ రాజేంద్ర ప్రసాద్ గారి ని ఆయన జయంతి నాడు స్మరించుకొంటున్నాను. ఆయన ఒక మహానుభావుడైనటువంటి నేత యే కాకుండా సాహసం మరియు విద్వత్తుభరిత ఉత్సాహాని కి ఒక ప్రతీక గా కూడా ఆయన నిలచారు. భారతదేశం యొక్క సంస్కృతి అంటే ఆయన కు ఎంతో మక్కువ; మరి భారతదేశం వృద్ధి విషయం లో భవిష్యవాది దృష్టికోణాన్ని సైతం ఆయన కలిగివుండే వారు.’’ అని పేర్కొన్నారు.
(
రసాయనాలు, ఎరువుల మంత్రిత్వ శాఖ
దేశంలో రెమ్డెసివిర్ ఉత్పత్తిలో మూడు రెట్ల పెరుగుదల: శ్రీ మన్సుఖ్ మాండవీయ
మూడింతలైన రెమ్డెసివిర్ ఉత్పత్తి ప్లాంట్ల సంఖ్య
"దేశంలో రెమ్డెసివిర్ ఉత్పత్తి శరవేగంగా పెరుగుతోంది. కొన్ని రోజుల వ్యవధిలోనే, ఈ ఔషధం ఉత్పత్తి సామర్థ్యం మూడు రెట్లు పెరిగింది. డిమాండ్కు తగ్గ ఉత్పత్తి కూడా త్వరలోనే సాధ్యమవుతుంది". కేంద్ర రసాయనాలు, ఎరువుల శాఖ సహాయ మంత్రి శ్రీ మన్సుఖ్ మాండవీయ ఈ విషయాన్ని వెల్లడించారు.
గత నెల 12 నాటికి 37 లక్షలుగా ఉన్న రెమ్డెసివిర్ ఉత్పత్తి ఈ నెల 4వ తేదీ నాటికి 1.05 కోట్లకు చేరింది.
డిమాండ్లో పెరుగుదల దృష్ట్యా, రెమ్డెసివిర్ ఉత్పత్తి ప్లాంట్ల సంఖ్య కూడా పెరిగింది. గత నెల 12 నాటికి 20గా ఉన్న సంఖ్య ఈ నెల 4వ తేదీ నాటికి 57కు చేరింది.
కరోనాపై నిరంతర పోరాటాన్ని కేంద్ర ప్రభుత్వం కొనసాగిస్తోంది.
మంత్రిమండలి
ఫార్మస్యూటికల్ రంగం లో సహకారం అంశం పై భారతదేశానికి మరియు ఉజ్బెకిస్తాన్ కు మధ్య ఎంఒయు కు ఆమోదం తెలిపిన మంత్రివర్గం
ఫార్మస్యూటికల్ ప్రోడక్టుల కు సంబంధించిన వ్యాపారం, పరిశ్రమ మరియు పరిశోధన మరియు అభివృద్ధి రంగాల లో సహకారాన్ని పెంచుకోవడానికి భారతదేశం మరియు ఉజ్బెకిస్తాన్ ల మధ్య ఒక అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం అమోదం తెలిపింది. ఈ ఎంఒయు పై ఉజ్బెకిస్తాన్ అధ్యక్షులు 2018 సంవత్సరం అక్టోబరు 1వ తేదీ నాడు భారతదేశాన్ని సందర్శించేందుకు వచ్చే సమయం లో సంతకాలు జరుగనున్నాయి.
ఉభయ దేశాల లో ఫార్మాస్యూటికల్ పరిశ్రమ వృద్ధి కి ఉన్న ప్రాముఖ్యాన్ని మరియు ఫార్మాస్యూటికల్ రంగం లో వ్యాపారం, ఉత్పత్తి, పరిశోధన మరియు అభివృద్ధి అంశాల లో పరస్పర సహకారానికి ఉన్న ప్రాముఖ్యాన్ని దృష్టి లో పెట్టుకొని ద్వైపాక్షిక సహకారానికి ఒక రూపాత్మక యంత్రాంగాన్ని ఏర్పాటు చేసుకోవాలని ఇరు దేశాల ప్రభుత్వాలు ప్రయత్నిస్తూ వస్తున్నాయి. ఈ ఎంఒయు రెండు దేశాల లోను విభిన్న చికిత్సాత్మక విభాగాల లో యాక్టివ్ ఫార్మాస్యూటికల్ ఇన్ గ్రీడియంట్స్  సహా మందుల ఉత్పత్తి కి గల అవకాశాలను అన్వేషిస్తుంది. అంతేకాకుండా, ఎపిఐ స్ సహా ఫార్మాస్యూటికల్ ప్రోడక్టుల ఎగుమతి మరియు దిగుమతి సంబంధిత న్యాయపరమైన ఆవశ్యకతలు, నియంత్రణ పరమైన ఆవశ్యకతలు, వ్యాపారం మరియు రిజిస్ట్రేషన్ ప్రక్రియల తాలూకు సమాచారాన్ని ఇచ్చి పుచ్చుకోవడానికి కూడా ఈ ఎంఒయు మార్గాన్ని సుగమం చేస్తుంది.
(
ప్రధాన మంత్రి కార్యాలయం
మన రైతుల జీవితాల్లో దీర్ఘకాల మార్పు కోసం చేస్తున్న కృషిలో భాగమే నానో యూరియా: ప్రధాన మంత్రి
భారతీయ రైతుల జీవితాల్లో దీర్ఘ కాల మార్పు తీసుకురావటంలో నానో యూరియా వలన కలిగే లబ్ధిని ప్రధాన మంత్రి శ్రీ నరేంద్ర మోదీ కొనియాడారు.
కేంద్ర వ్యవసాయ, రైతు సంక్షేమ శాఖ సహాయమంత్రి శోభా కరండ్ లజే ట్వీట్ ను ప్రధాని రీట్వీట్ చేస్తూ ఇలా స్పందించారు:
“మన రైతుల జీవితాల్లో దీర్ఘకాల మార్పు కోసం చేస్తున్న అనేక రకాల ప్రయత్నాలలో ఇదొక భాగం”
(
పర్యటక మంత్రిత్వ శాఖ
దేఖో అప్నా దేశ్ వెబినార్ సీరీస్ లో “పంజాబ్-బియాండ్ బ్రోచర్” పేరిట పర్యాటక మంత్రిత్వ శాఖ 15వ వెబినార్
పలు రాష్ర్టాల్లో అంతగా ప్రాచుర్యంలోకి రాని ప్రదేశాలు ఎన్నో ఉన్నాయి. ప్రధానంగా పంజాబ్ లో ఇలాంటి ప్రదేశాలను వెలుగులోకి తేవడం లక్ష్యంగా పర్యాటక మంత్రిత్వ శాఖ దేఖో అప్నా దేశ్ వెబినార్ సీరీస్ కింద “పంజాబ్-బియాండ్ ద బ్రోచర్” పేరిట ఒక వెబినార్ 2020 మే 5వ తేదీన విడుదల చేసింది.
ఒక గమ్యానికి చేరేందుకు రెండు దారులున్నప్పుడు ఏది దగ్గరైతే ఆ రోడ్డు సాధారణంగా ప్రపంచానికి భిన్నంగా కనిపిస్తుంది. అలాగే మనం తక్కువ మంది సందర్శించిన గమ్యం ఏదైనా చేరాలనుకుంటే అత్యంత సుందరమైన ప్రదేశాలే మనని ఆకర్షిస్తాయి. ఇంతవరకు చూడని ప్రదేశాలు సందర్శించాలనుకున్నప్పుడు మనం ఈ కోణంలోనే ఆలోచిస్తాం. పంజాబ్ లో ఇప్పటివరకు పర్యాటకులు ఎక్కువగా సందర్శించని, అంత ప్రాచుర్యంలో లేని ప్రదేశాలను చూపించడమే ఈ సెషన్ లక్ష్యం.
పంజాబ్ లోని అలాంటి మూడు ప్రాంతాలు మఝా, దోబా, మాల్వాలపై ఈ వెబినార్ ను బ్రేక్ అవే గ్రూప్ వ్యవస్థాపకురాలు శ్రీమతి శిల్పా శర్మ; రచయిత్రి, పర్యాటక ప్రదేశాల రచయిత, ఆహార వ్యవహారాలకు సంబంధించిన విమర్శనాత్మక విశ్లేషకురాలు శ్రీమతి పునీతిందర్ కౌర్ సింధు సమర్పించారు. హరప్పన్ యుగం ప్రత్యేకతలు, బౌద్ధ అవశేషాలు, ఆఫ్ఘన్, మొఘల్ కాలం నాటి చారిత్రక కట్టడాల కీలక ప్రత్యేకతలున్న ప్రదేశాలు అన్నింటినీ ఈ వెబినార్ సందర్శింపచేస్తుంది. పంజాబ్ రాష్ట్ర రాచరిక వ్యవస్థకు చెందిన కథలు, బ్రిటిష్ యుగం నాటి కంటోన్మెంట్ ప్రాంతాలు, అమరవీరుల స్మారక చిహ్నాలు, మతపరమైన విశ్వాసం గల ప్రదేశాలు, పంజాబ్ కు చెందిన ప్రత్యేక పండుగలు వంటివన్నీ సమర్పకులు చక్కగా వివరించారు.
పర్యాటకులకు పంజాబ్ కు చెందిన సంపూర్ణ అవగాహన కలిగేందుకు, వారు ఆయా ప్రదేశాల స్థానికులతో మమేకం అయ్యేలా చేయడానికి వీలుగా ఆ మూడు ప్రాంతాల్లోని భిన్న నగరాలు, అక్కడ బస చేయదగిన ప్రదేశాలు, స్థానిక సంస్కృతి, ఆహారాలు, జానపద కళలు అన్నింటి గురించి వివరించారు. అలాగే పంజాబ్ లో లోహ్రి, బసంత్ పంచమి, హోళి, బైశాఖి, తీజ్, దీపావళి వంటి వేడుకల నిర్వహణ గురించి వివరించడంతో పాటు ప్రపంచంలోని ప్రాచీన సంగీత సమ్మేళనం ప్రపంచ హరివల్లభ్ సంగీత్ సమ్మేళన్ గురించిన ప్రస్తావన కూడా ఉంది.
ఈ వెబినార్ ను https://www.youtube.com/channel/UCbzIbBmMvtvH7d6Zo_ZEHDA/featured
(లోను, భారత ప్రభుత్వ పర్యాటక మంత్రిత్వ శాఖకు చెందిన సోషల్ మీడియా హ్యాండిల్స్ లోను సందర్శించవచ్చు.
తదుపరి వెబినార్ “గోవా : క్రూసిబుల్ ఆఫ్ కల్చర్” మే 7వ తేదీ ఉదయం 11 గంటలకు నిర్వహిస్తున్నారు. గోవాకు చెందిన శతాబ్దాల క్రితం నాటి సాంస్కృతిక విశేషాలు, సంగీతం, ఆహారం, కళాత్మక నిర్మాణాలు, చిత్రకళ వంటివన్నీ ఇందులో ప్రదర్శిస్తారు. అందులో చేరేందుకు ఈ లింక్ లో రిజిస్టర్ చేసుకోవచ్చు… https://bit.ly/2SPNo0T
ప్రధాన మంత్రి కార్యాలయం
సెప్టెంబర్ 30 న సిఐపిఇటి: ఇన్ స్టిట్యూట్ ఆఫ్ పెట్రోకెమికల్స్ టెక్నాలజీ, జయ్ పుర్ ను ప్రారంభించనున్న ప్రధాన మంత్రి
ప్రధానమంత్రి రాజస్థాన్ లో నాలుగు కొత్త వైద్య కళాశాలలకు శంకుస్థాపన కూడా చేయనున్నారు
ప్రధాన మంత్రి శ్రీ నరేంద్ర మోదీ 2021 సెప్టెంబర్ 30న ఉదయం 11 గంటల కు వీడియో కాన్ఫరెన్స్ మాధ్యమం ద్వారా సిపెట్ : ఇన్ స్టిట్యూట్ ఆఫ్ పెట్రోకెమికల్స్ టెక్నాలజీ,జయ్ పుర్ ను ప్రారంభించి, రాజస్థాన్ లోనే బాంస్ వాడా, సిరోహీ, హనుమాన్ గఢ్, ఇంకా దౌసా జిల్లాల లో నాలుగు కొత్త వైద్య కళాశాల లకు శంకుస్థాపన చేయనున్నారు.
‘‘జిల్లా/రెఫరల్ హాస్పిటల్స్ కు అనుబంధం గా ఉండే కొత్త మెడికల్ కాలేజీల ను ఏర్పాటు చేయడం’’ కోసం ఉద్దేశించిన కేంద్ర ప్రాయోజిత పథకం లో భాగం గా ఈ వైద్య కళాశాలల ను మంజూరు చేయడమైంది. వైద్య కళాశాలలను ఏర్పాటు చేయడం లో వెనుకబడిన జిల్లాల కు, ఆకాంక్షభరిత జిల్లాల కు ప్రాధాన్యాన్ని ఇవ్వడం జరుగుతోంది. ఈ పథకం లో మూడు దశల లో దేశవ్యాప్తం గా 157 నూతన వైద్య కళాశాలలకు ఆమోదం తెలపడమైంది.
సిపెట్ ను గురించి
రాజస్థాన్ ప్రభుత్వం, కేంద్ర ప్రభుత్వం కలసి సిపెట్: ఇన్ స్టిట్యూట్ ఆఫ్ పెట్రోకెమికల్స్ టెక్నాలజీ, జయ్ పుర్ ను ఏర్పాటు చేశాయి. ఈ కళాశాల స్వయం సంవృద్ధియుతమైంది. అంతేకాదు, పెట్రో కెమికల్ ఇండస్ట్రీస్ అవసరాల ను, పెట్రో కెమికల్ ఇండస్ట్రీస్ తో సంబంధం గల పరిశ్రమ ల అవసరాల ను తీర్చడం కోసమే ఇది అంకితం అయింది. యువతీ యువకులు చేయి తిరిగిన సాంకేతిక వృత్తి నిపుణులు గా మారేందుకు వారికి తగిన విద్య ను ఈ సంస్థ బోధిస్తుంది.
కేంద్ర మంత్రి శ్రీ మన్ సుఖ్ మాండవియా తో పాటు రాజస్థాన్ ముఖ్యమంత్రి శ్రీ అశోక్ గహ్ లోత్ కూడా ఈ సందర్భం లో పాలుపంచుకోనున్నారు.
ప్రధాన మంత్రి కార్యాలయం
ఆసియా క్రీడల మహిళల 400 మీటర్ల హర్డిల్స్లో విద్యా రామ్రాజ్కు కాంస్యం; ప్రధానమంత్రి అభినందన
ఆసియా క్రీడల మహిళల 400 మీటర్ల హర్డిల్సలో కాంస్య పతకం సాధించిన భారత క్రీడాకారిణి విద్యా రామ్రాజ్ను ప్రధానమంత్రి శ్రీ నరేంద్ర మోదీ ఇవాళ అభినందించారు. ఆద్యంతం పట్టువీడని దృఢ సంకల్పంతో ఈ పాతికేళ్ల యువ క్రీడాకారిణి అద్భుతంగా రాణించిందంటూ ఆయన కొనియాడారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“మహిళల 400 మీటర్ల హర్డిల్స్లో కాంస్య పతక విజేత విద్యా రామ్రాజ్కు అభినందనలు. ఆమె పట్టుదల, దృఢ సంకల్పమే ఈ అద్భుత ప్రదర్శనకు తోడ్పడ్డాయి. భవిష్యత్తులో ఆమె మరింత విలువైన విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
ఆర్థిక మంత్రిత్వ శాఖ
హర్యానా, ఢిల్లీ-ఎన్సీఆర్లోని అరోగ్య సేవలను అందిస్తున్న గ్రూపు సంస్థలపై ఆదాయపు పన్ను శాఖ సోదాలు
ఆసుపత్రులను నడుపుతూ వివిధ ఆరోగ్య సంరక్షణ సేవల్లో నిమగ్నమై ఉన్న అనేక గ్రూపులపై ఆదాయపు పన్ను శాఖకు చిందిన అధికారులు 27.07.2022న శోధన మరియు జప్తు కార్యకలాపాల్ని నిర్వహించారు. ఢిల్లీ -ఎ న్సీఆర్లో మొత్తం 44 ప్రాంగణాలలో శోధన మరియు జప్తు కార్యకలాపాలను నిర్వహించారు. శోధన మరియు జప్తు సమయంలో భారీ నేరారోపణలకు సంబంధించిన భౌతిక మరియు డిజిటల్ ఆధారాలను స్వాధీనం చేసుకున్నారు. రోగుల నుండి నగదు రూపంలో స్వీకరణ రసీదులకు సంబంధించిన ఖాతాల క్రమబద్ధీకరణ విషయంలో ఈ గ్రూపు సంస్థలు నగదును తక్కువ చేసి చూపారు. సోదాలు నిర్వహించిన గ్రూపులలో ఒక గ్రూపు సంస్థ ఖాతా పుస్తకాల సమాంతర సెట్ను నిర్వహిస్తున్నట్లుగా సాక్ష్యాధారాల విశ్లేషణ వెల్లడైంది. ఈ సమూహం అనుసరించిన విధానంలో ఇన్వాయిస్లను తీసి వేయడం , ఇన్వాయిస్ మొత్తాన్ని "డిస్కౌంట్లు/రాయితీలు" మొదలైనవిగా చూపినట్టుగా గుర్తించడం ద్వారా రోగులను ఆసుపత్రి నుండి డిశ్చార్జ్ చేసే సమయంలో వాటిని తొలగించడం వంటి కార్యకలాపాలకు పాల్పడి ఉన్నట్టుగా గుర్తించడమైంది. దీని ద్వారా ఆదాయాన్ని ఎగవేత చేసినట్టుగా తేలింది. ఈ విధానం సమూహంలోని అన్ని రకాల ఆసుపత్రులలో అనుసరించబడినట్టుగాను పలు సంవత్సరాలుగా ఇలాంటి కార్యకలాపాలకు పాల్పడినట్టుగా తేలింది. ఈ సోదాల
కార్యక్రమాలలో జరిపిన ఇతర హెల్త్కేర్ గ్రూపులు ఫార్మాస్యూటికల్ మందులు మరియు/లేదా స్టెంట్ల వంటి వైద్య పరికరాల కోసం బోగస్ లేదా పెంచిన ఇన్వాయిస్లను పొందడం వంటి అక్రమ కార్యక్రమాలలో నిమగ్నమై ఉన్నట్లు కనుగొనబడింది, దీని ద్వారా వాస్తవ లాభాల్ని అణిచివేయడం మాత్రమే కాకుండా రోగుల నుండి అధిక ఛార్జీని కూడా వసూలు చేశారని తేలింది. ఈ బూటకపు/ అధికంగా చూపిన ఇన్వాయిస్ల కోసం బ్యాంకింగ్ మార్గాల ద్వారా చేసిన చెల్లింపులకు బదులుగా గ్రూపులు తిరిగి నగదును స్వీకరిస్తున్నాయనే వాస్తవాన్ని దర్యాప్తులో కనుగొనబడింది. ఇది డబ్బు జాడ మరింత ధృవీకరిస్తోంది. ఈ గ్రూపులకు చెందిన ఆసుపత్రుల్లో ఒకటి, నిర్దిష్ట వ్యాపారంగా అర్హత పొందేందుకు అవసరమైన షరతులను నెరవేర్చకుండానే సంవత్సరాల తరబడి తప్పుడు మినహాయింపును క్లెయిమ్ చేస్తున్నట్లు కనుగొనబడింది. స్వాధీనం చేసుకున్న సాక్ష్యాలు ఖాతా పుస్తకాలలో వీటిని సక్రమంగా నమోదు చేయకుండా వైద్యులు, క్లినిక్లకు రెఫరల్ చెల్లింపు పద్ధతిని కూడా బహిర్గతం చేసింది. రోగుల నుంచి సేకరించిన ఇన్వాయిస్ల శాతంలో రెఫరల్ చెల్లింపు నిర్ణయించబడింది. సోదాల్లో బినామీ లావాదేవీలకు సంబంధించిన పలు ఇతర ఆధారాలు కూడా బయటపడ్డాయి. ఈ సోదాలలో ఇప్పటివరకు రూ.3.50 కోట్లకు పైగా నగదు, రూ.10 కోటి విలువ చేసే నగలు స్వాధీనం చేసుకున్నారు. ఈ కార్యకలాపాలలోఅన్ని గ్రూపుల యొక్క లెక్కలోకి రాని ఆదాయం రూ. 150 కోట్ల కంటే ఎక్కువగా గుర్తించబడింది. వీరికి సంబంధించిన మొత్తం 30కి పైగా బ్యాంకు లాకర్లను అదుపులోకి తీసుకున్నారు. తదుపరి విచారణ కొనసాగుతోంది.
సమాచార, ప్రసార మంత్రిత్వ శాఖ
రానున్న బిపర్జాయ్ తుపాను నేపథ్యంలో ముందస్తు జాగ్రత్త చర్యగా గుజరాత్లోని ద్వారకలో ఆకాశవాణి టవర్ కూల్చివేత
రానున్న తుపాను బిపర్జాయ్ దృష్ట్యా ముందు జాగ్రత్త చర్యగా గుజరాత్లోని ద్వారకలో ఆకాశవాణి ఉక్కు టవర్కు మద్దతుగా బిగించిన 90 మీటర్ల ఎత్తైన తాడును విప్పివేశారు. ఈ పనిని పరిసర ప్రాంతాలలో ఎటువంటి ప్రమాదాన్ని, ప్రాణ, ఆస్తి నష్టాన్ని నివారించేందుకు చేయడం జరిగింది. ఈ 35 ఏళ్ళ టవర్ రక్షణ ఆడిట్ చేసిన ఎన్ఐటి సూరత్, సిసిడబ్ల్యుకి చెందిన నిర్మాణ నిపుణులు ఈ టవర్ను కూల్చివేయవలసిందిగా జనవరి 2023లో చేసిన సూచనను అనుసరించి ఈ చర్య చేపట్టారు. అదే సమయంలో, అందుబాటులో ఉన్న వనరులను ఉపయోగించి ద్వారక నుంచి సేవలను పునరుద్ధరించేందుకు ఆకాశవాణి కృషి చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
అంగదాన్ మహోత్సవ్లో భాగంగా, అవయవ దానం జులై నెలలో జాతీయ అవయవ, కణజాల మార్పిడి సంస్థపై జాతీయ వెబ్నార్ను నిర్వహిస్తున్న డైరెక్టరేట్ జనరల్ ఆఫ్ హెల్త్ సర్వీసెస్, ఆరోగ్య, కుటుంబ సంక్షేమ మంత్రిత్వ శాఖ
వెబినార్లో భాగంగా కిడ్నీ వ్యాధుల నివారణ, బ్రెయిన్ స్టెమ్ డెత్ డిక్లరేషన్, మరణించిన దాతల నిర్వహణ, కాలేయ వ్యాధుల నివారణ, అవయవ, కణజాల దానం చట్టపరమైన అంశాలు, నేత్రదానం, కార్నియా మార్పిడిపై దృష్టి సారించే ఆరు ఆకర్షణీయమైన సెషన్ల నిర్వహణ
నేషనల్ ఆర్గాన్ అండ్ టిష్యూ ట్రాన్స్ప్లాంట్ ఆర్గనైజేషన్పై నేషనల్ వెబ్నార్కు అధ్యక్షత వహించిన డైరెక్టర్ జనరల్ ఆఫ్ హెల్త్ సర్వీసెస్ డాక్టర్ అతుల్
నేషనల్ ఆర్గాన్ అండ్ టిష్యూ ట్రాన్స్ప్లాంట్ ఆర్గనైజేషన్ , భారత ప్రభుత్వ ఆరోగ్య, కుటుంబ సంక్షేమ మంత్రిత్వ శాఖ డైరెక్టరేట్ జనరల్ ఆఫ్ హెల్త్ సర్వీసెస్తో కలిసి, అవయవ, కణజాల దానంపై జాతీయ వెబ్నార్ను నిర్వహించడం ద్వారా అంగదాన్ మహోత్సవ్ ప్రచారంలో అవయవ, కణజాల దానాన్ని ప్రోత్సహించడంలో తన అచంచలమైన నిబద్ధతను ప్రదర్శించింది. 2023 జూలై 22న నిర్వహించిన వెబ్నార్, జూలైలో అవయవ దానం నెలలో ఒక ముఖ్యమైన మైలురాయిగా గుర్తించింది, దేశవ్యాప్తంగా పాల్గొనే వారి నుండి అద్భుతమైన స్పందన వచ్చింది.
డైరెక్టర్ జనరల్ ఆఫ్ హెల్త్ సర్వీసెస్ డాక్టర్ అతుల్ గోయెల్ అధ్యక్షతన జరిగిన ఈ కార్యక్రమం వైద్య నిపుణులు, విద్యార్థులు, ఇతర వాటాదారులకు అవయవ మార్పిడి రంగంలో నిపుణుల నుండి విలువైన అంతర్దృష్టులు, విజ్ఞానాన్ని సేకరించడానికి గొప్ప వేదికగా పనిచేసింది.
వెబ్నార్ ఆరు ఆకర్షణీయమైన సెషన్లను కలిగి ఉంది, ప్రతి ఒక్కటి అవయవ, కణజాల దానం క్లిష్టమైన అంశాలను కవర్ చేస్తుంది, అవగాహనను పెంపొందించడం. కిడ్నీ వ్యాధుల నివారణ, బ్రెయిన్ స్టెమ్ డెత్ డిక్లరేషన్, మరణించిన దాత నిర్వహణ, కాలేయ వ్యాధుల నివారణ, అవయవ మరియు కణజాల దానం చట్టపరమైన అంశాలు, నేత్రదానం, కార్నియల్ మార్పిడిపై సెషన్లు దృష్టి సారించాయి.
ఈ సెషన్లో ఎయిమ్స్ ప్రొఫెసర్, నెఫ్రాలజీ విభాగం అధిపతి డాక్టర్ సంజయ్ అగర్వాల్, ఫోర్టిస్ హాస్పిటల్ ఎగ్జిక్యూటివ్ డైరెక్టర్ - న్యూరోసర్జరీ, కన్సల్టెంట్ - ఇంటెన్సివిస్ట్, ఫోర్టిస్ హాస్పిటల్ డాక్టర్ సందీప్ వైశ్య, కాలేయ వ్యాధుల నివారణ డా. రాహుల్ పండిట్, ప్రొఫెసర్ మరియు గ్యాస్ట్రోఎంటరాలజీ హెడ్, సేథ్ జిఎస్ మెడికల్ కాలేజీ డాక్టర్. ఆకాష్ శుక్లా, కెమ్ హాస్పిటల్, డాక్టర్ అనిల్ కుమార్, డైరెక్టర్, NOTTO, డాక్టర్ రాధికా టాండన్, ఆప్తమాలజీ ప్రొఫెసర్, ఎయిమ్స్. ఆర్గాన్, టిష్యూ డొనేషన్పై జరిగిన నేషనల్ వెబ్నార్లో వైద్య, పారామెడికల్ నిపుణులు, విద్యార్థులు, దేశవ్యాప్తంగా ఆసుపత్రులు, వైద్య సంస్థల వాటాదారులు వర్చువల్గా పాల్గొన్నారు.
రికార్డ్ చేసిన వెబ్నార్ ఇప్పుడు ఆరోగ్య, కుటుంబ సంక్షేమ మంత్రిత్వ శాఖ అధికారిక యుట్యూబ్ ఛానెల్లో వీక్షించడానికి అందుబాటులో ఉంది
link: https://youtube.com/live/OB7l14IM5ts?feature=share
ఆరోగ్య, కుటుంబ సంక్షేమ మంత్రిత్వ శాఖ
గత 24 గంటల్లో 80,834 కొత్త కేసులు; 71 రోజుల్లో అత్యల్పం
చికిత్సలో ఉన్న కేసులు 10,26,159కు తగ్గుదల
రోజువారీ కోలుకున్న కేసులు 31రోజులుగా తగ్గుదల బాటలో
కోలుకున్నవారి శాతం 95.26% కు పెరుగుదల
రోజువారీ పాజిటివిటీ 4.25%, 20 రోజులుగా 10% లోపే
దేశంలో గత 24 గంటలలో 80,834 కొత్త కరోనా కేసులు నమోదయ్యాయి. ఇలా లక్షలోపు కేసులు నమోదు కావటం ఇది వరుసగా ఆరోరోజు. కేంద్రంతో రాష్ట్రాలు, కేంద్రపాలితప్రాంతాలు సమన్వయంతో చేసిన కృషి పలితం ఇది.
చికిత్సలో ఉన్న కోవిడ్ బాధితుల సంఖ్య క్రమంగా తగ్గుతోంది. ప్రస్తుతం చికిత్సలో ఉన్నవారు 10,26,159 మంది. ఇలా 13 రోజులుగా 20 లక్షలలోపే నమోదవుతూ వస్తోంది. గత 24 గంటలలో నికరంగా తగ్గిన బాధితులు 54,531 మంది కాగా ఇప్పుడు చికిత్సలో ఉన్నవారు మొత్తం పాజిటివ్ కేసులలో 3.49% మాత్రమే.
కోవిడ్ నుంచి మరింత మంది కోలుకుంటూ ఉండటంతో వరుసగా 31 రోజులుగా కొత్త కేసులకంటే కోలుకుంటున్నవారే ఎక్కువగా ఉన్నారు. గత 24 గంటలలో 1,32,062మంది కోలుకున్నారు. అంతకుముందు రోజుకంటే కొత్త కేసులకూ, కోలుకున్నవారికీ మధ్య అంతరం 51,228 మంది ఎక్కువగా ఉంది.
కరోనా మొదలైనప్పటినుంచి ఇప్పటివరకు 2,80,43,446 మంది కోలుకోగా గత 24 గంటలలో 1,32,062 మంది కోలుకున్నారు. దీంతో మొత్తంగా కోలుకున్నవారి శాతం స్థిరంగా పెరుగుతూ 95.26% కు చేరింది.
కోవిడ్ నిర్థారణ పరీక్షల సామర్థ్యం పెరగటంతో గత 24 గంటలలో 19,00,312 పరీక్షలు జరిగాయి. దీంతో దేశవ్యాప్తంగా ఇప్పటిదాకా జరిపిన పరీక్షల సంఖ్య 38.81 కోట్లు దాటి 37,81,32,474 కు చేరింది.
ఒకవైపు దేశమంతటా పరీక్షలు పెంచగా మరోవైపు వారం వారం పాజిటివిటీ తగ్గుతూ వస్తోంది. ప్రస్తుతం వారపు పాజిటివిటీ 4.74% ఉండగా రోజువారీ పాజిటివిటీ ఈరోజు 4.25% కు చేరింది. గత 20 రోజులుగా ఇది 10% లోపే ఉంటోంది.
దేశవ్యాప్త టీకాల కార్యక్రమంలో భాగంగా ఇప్పటివరకు 35,05,535 శిబిరాల ద్వారా 25 కోట్ల డోసులకు పైగా  పంపిణీ జరిగినట్టు ఈ ఉదయం 7 గంటలకు అందిన సమాచారం తెలియజేస్తోంది. ఇవీ వివరాలు:
|
|
ఆరోగ్య సిబ్బంది
|
|
మొదటి డోస్
|
|
1,00,48,183
|
|
రెండో డోస్
|
|
69,63,347
|
|
కోవిడ్ యోధులు
|
|
మొదటి డోస్
|
|
1,67,28,272
|
|
రెండో డోస్
|
|
88,42,292
|
|
18-44 వయోవర్గం
|
|
మొదటి డోస్
|
|
4,02,15,561
|
|
రెండో డోస్
|
|
6,77,853
|
|
45 -60 వయోవర్గం
|
|
మొదటి డోస్
|
|
7,54,28,713
|
|
రెండో డోస్
|
|
1,19,42,926
|
|
60 పైబడ్డవారు
|
|
మొదటి డోస్
|
|
6,24,72,732
|
|
రెండో డోస్
|
|
1,98,75,169
|
|
మొత్తం
|
|
25,31,95,048
ప్రధాన మంత్రి కార్యాలయం
యుపి లోని ఔరైయా లో రహదారి దుర్ఘటన కారణం గా ప్రాణాలు కోల్పోయిన వారి దగ్గరి సంబంధీకుల కు అనుగ్రహపూర్వక చెల్లింపు ను ప్రకటించిన ప్రధాన మంత్రి
ఉత్తర్ ప్రదేశ్ లోని ఓరైయా లో రహదారి ప్రమాదం సంభవించిన కారణం గా ప్రాణాల ను కోల్పోయిన వ్యక్తుల యొక్క సమీప సంబంధీకుల కు ప్రతి ఒక్కరి కి రెండేసి లక్షల రూపాయల వంతున ‘ప్రధాన మంత్రి జాతీయ ఉపశమన నిధి’ నుండి అనుగ్రహపూర్వక చెల్లింపు జరపడానికి గాను ప్రధాన మంత్రి శ్రీ నరేంద్ర మోదీ ఆమోదాన్ని తెలిపారు.
ఉత్తర్ ప్రదేశ్ లోని ఓరైయా లో రహదారి దుర్ఘటన కారణం గా గాయపడ్డ వ్యక్తుల కు ఒక్కొక్కరి కి 50,000 రూపాయల చొప్పున అనుగ్రహపూర్వక చెల్లింపు ను జరపడానికి కూడాను ప్రధాన మంత్రి సమ్మతి ని వ్యక్తం చేశారు.
(
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
భారతదేశం-అమెరికా తొలి జాయింట్ కాల్ ప్రకటన
మైటీ శాఖ-ఎన్ఎస్ఎఫ్ పరిశోధన సహకారం కింద ప్రతిపాదనలకు ఆహ్వానం
ఎలక్ట్రానిక్స్ అండ్ ఇన్ఫర్మేషన్ టెక్నాలజీ శాఖ  - నేషనల్ సైన్స్ ఫౌండేషన్  పరిశోధన సహకారం కింద ప్రతిపాదనల కోసం తన 1వ జాయింట్ కాల్ని ప్రకటించింది. మైటీ శాఖ-ఎన్ఎస్ఎఫ్ మే 2023లో పరిశోధన సహకారంపై ఇంప్లిమెంటేషన్ అరేంజ్మెంట్ పై సంతకం చేసింది. జూన్ 2023లో ప్రధాన మంత్రి శ్రీ నరేంద్ర మోదీ అమెరికా పర్యటన సందర్భంగా భారత ప్రభుత్వం మరియు యునైటెడ్ స్టేట్స్ ఆఫ్ అమెరికా చేసిన సంయుక్త ప్రకటనలో ప్రధానంగా ప్రకటించబడినట్లుగా ఈ మైటీ - ఎన్ఎస్ఎఫ్ సహకార పరిశోధన అవకాశం పరస్పర ఆసక్తి ఉన్న రంగాలలో ఆవిష్కరణలు మరియు ఆవిష్కరణలపై ప్రత్యేకంగా దృష్టి సారిస్తుంది. తొలి జాయింట్ కాల్లో, సెమీకండక్టర్ పరిశోధన, తరువాతి తరం కమ్యూనికేషన్ టెక్నాలజీలు/ నెట్వర్క్లు/ సిస్టమ్స్, సైబర్-సెక్యూరిటీ, సస్టైనబిలిటీ మరియు గ్రీన్ టెక్నాలజీస్ మరియు ఇంటెలిజెంట్ ట్రాన్స్పోర్టేషన్ సిస్టమ్స్లోని ప్రతిపాదనలు పరిగణించబడతాయి. ప్రతిపాదనల సమర్పణ 21, ఆగస్టు, 2023 నుండి ప్రారంభమవుతుంది. ప్రతిపాదన సమర్పణకు చివరి తేదీ 05, జనవరి, 2024. ఈ ఉమ్మడి చొరవ ద్వారా ప్రోటోటైప్ల అభివృద్ధి, పైలట్ స్కేల్ ప్రదర్శనలు, ఫీల్డ్ విస్తరణ మరియు సాంకేతిక బదిలీని వేగవంతం చేయడం వంటి అంశాలలో సాంకేతికత అభివృద్ధి చెందుతుంది. అమెరికా మరియు భారతదేశ పరిశోధకుల ప్రతిపాదిత బృందాలు తమ ప్రాజెక్ట్ల విజయానికి వనరులు మరియు నైపుణ్యం అందుబాటులో ఉన్నాయని నిర్ధారించుకోవడానికి టెస్ట్ బెడ్ ప్రొవైడర్లు, స్థానిక సంఘాలు మరియు పరిశ్రమ భాగస్వాములతో తగిన భాగస్వామ్యాన్ని అభివృద్ధి చేయడానికి బాగా ప్రోత్సహించబడ్డాయి. మైటీ, ఎన్ఎస్ఎఫ్ మరియు అమెరికా రాయబార కార్యాలయ అదనపు కార్యదర్శి శ్రీ భువనేష్ కుమార్ మరియు ఇతర సీనియర్ అధికారుల సమక్షంలో ఈరోజు మైటీ కార్యదర్శి శ్రీ అల్కేష్ కుమార్ శర్మ మరియు ఎన్ఎస్ఎఫ్ డైరెక్టర్ డాక్టర్ పంచనాథన్ సంయుక్తంగా ఈ ప్రకటన చేశారు.
ప్రధాన మంత్రి కార్యాలయం
అమేఠీ లోని గౌరీగంజ్ లో జరిగిన ఒక రోడ్డు ప్రమాదం లో ప్రాణనష్టంసంభవించినందుకు సంతాపం తెలిపిన ప్రధాన మంత్రి
ఉత్తర్ ప్రదేశ్ లోని అమేఠీ జిల్లా లో గల గౌరీగంజ్ లో ఒక రోడ్డు ప్రమాదం కారణం గా ప్రాణనష్టం జరగడం పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ఈ దుర్ఘటన లో గాయపడిన వారు త్వరగా కోలుకోవాలి అంటూ ఆ ఈశ్వరుడి ని ఆయన ప్రార్థించారు.
ప్రధాన మంత్రి కార్యాలయం ఒక ట్వీట్ లో -
‘‘ ఉత్తర్ ప్రదేశ్ లోని అమేఠీ లో గల గౌరీగంజ్ లో జరిగిన రోడ్డు ప్రమాద ఘటన అత్యంత దుఃఖదాయకం గా ఉంది. ఈ ఘటన లో ప్రాణాలు కోల్పోయిన వారి దగ్గరి సంబంధికుల కు ఇదే నా ప్రగాఢ సంతాపం. ఈ ఘటన లో గాయపడిన వారు త్వరగా కోలుకోవాలి అని నేను ఆకాంక్షిస్తున్నాను: ప్రధాన మంత్రి @narendramodi ’’ అని పేర్కొంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 8.07 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,70,32,325
|
|
అందుబాటులోని నిల్వలు
|
|
8,07,88,890
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 8.07 కోట్లకు పైగా  డోసులు అందుబాటులో ఉన్నాయి.